METEO. Vreme mai rece decât de obicei între 17 – 24 mai. ANM anunță prognoza pentru următoarele 4 săptămâni.
Meteorologii anunță cum va fi vremea în următoarele patru săptămâni. Temperaturile vor fi sub cele normale în prima săptămână, apoi se va încălzi. Potrivit prognozei meteo, vor fi și precipitații în perioada 17 – 24 mai, apoi va ploua puțin.
Meteorologii au emis, vineri, prognoza pentru următoarele patru săptămâni.Săptămâna 17.05.2021 – 24.05.2021Valorile termice vor fi în general mai coborâte decât cele specifice pentru această perioadă, mai ales în regiunile intracarpatice, unde abaterea termică negativă va fi mai pronunțată. Regimul pluviometric va fi în general excedentar în regiunile intracarpatice și în zonele montane aferente, precum și în extremitatea de est a țării, iar în rest va fi apropiat de cel normal pentru acest interval, posibil ușor deficitar în sud-vest, anunță meteorologii.Săptămâna 24.05.2021 – 31.05.2021Temperatura medie a aerului va avea valori apropiate de cele normale pentru această săptămână, în toate regiunile, conform ANM. Cantitățile de precipitații vor fi local deficitare în regiunile centrale, montane, sudice și sud-estice, iar în rest vor fi apropiate de cele normale pentru această perioadă.Săptămâna 31.05.2021 – 07.06.2021Temperaturile medii ale aerului vor fi apropiate de cele normale pentru acest interval, pe întreg teritoriul României. Regimul pluviometric va fi în general deficitar în regiunile vestice, nord-vestice și local în zonele montane, iar în rest va fi apropiat de cel normal pentru această săptămână.Săptămâna 07.06.2021 – 14.06.2021Potrivit prognozei meteo, mediile valorilor termice se vor situa în jurul celor specifice pentru această perioadă, la nivelul întregii țări. Cantitățile de precipitații estimate pentru acest interval vor fi deficitare, în cea mai mare parte a țării.